KOMMISSIONENS GENNEMFØRELSESFORORDNING (EU) Nr. 155/2012
af 21. februar 2012
om ændring af bilag I til Rådets forordning (EØF) nr. 2658/87 om told- og statistiknomenklaturen og den fælles toldtarif
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
ud fra følgende betragtninger:
(1)
Ved Kommissionens gennemførelsesforordning (EU) nr. 620/2011 (2) blev to nye positioner, 8528 71 15 og 8528 71 91, indført i bilag I til forordning (EØF) nr. 2658/87. Begge omfatter apparater med microprocessorer, som via indbygget modem giver adgang til Internettet, og som gør det muligt at udveksle informationer interaktivt og modtage fjernsynssignaler, såkaldte »set-top bokse, som har en kommunikationsfunktion«. I henhold til ordlyden i positionerne omfatter apparaterne også apparater, hvori der indgår en anordning med optagelses- eller gengivelsesfunktion, forudsat at de bevarer den egentlige karakter af en set-top boks, som har en kommunikationsfunktion.
(2)
Af hensyn til retssikkerheden er det nødvendigt at præcisere omfanget af de nye positioner, hvad angår udtrykkene »modem« og »udveksle informationer interaktivt«. En ny supplerende bestemmelse bør derfor indsættes i kapitel 85 i den kombinerede nomenklatur for at sikre ensartet fortolkning af disse på hele Unionens område.
(3)
Forordning (EF) nr. 2658/87 bør ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Toldkodeksudvalget -
VEDTAGET DENNE FORORDNING:
Artikel 1
I kapitel 85 i den kombinerede nomenklatur, der er anført i bilag I til forordning (EØF) nr. 2658/87 som ændret ved Kommissionens forordning (EU) nr. 1006/2011, (3), tilføjes supplerende bestemmelse 3:
»3.
Som »modem« i pos. 8528 71 15 og 8528 71 91 anses anordninger eller udstyr, der modulerer og demodulerer indgangs- og udgangssignaler, såsom V.90-modem eller kabelmodem, samt andre anordninger, der anvender tilsvarende teknik til at give adgang til Internettet, såsom WLAN, ISDN og Ethernet. Omfanget af internetadgangen kan begrænses af serviceudbyderen.
Apparater henhørende under disse underpositioner skal til interaktiv udveksling af informationer tillade en tovejskommunikationsproces eller en tovejsinformationsstrøm.«
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i medlemsstaterne.
Udfærdiget i Bruxelles, den 21. februar 2012.